Hadton una nga panahon, an Filipinas may-ada duha nga dagko nga isla. An usa nakadto ha Norte-Sinirangan. An ira lider amo an higante nga hi Amihan. An usa pa nga nakadto ha Timog-Katundan. An lider nira an higante nga hi Habagat. Magkaaway hi Amihan ngan hi Habagat.
Nag-ukoy hin mabinungahon an mga tawo ha duha nga isla. Kay tungod nga sobra hin kamaglako an mga ginsakupan ni Amihan, hinay-hinay nga nauubos an bahandi han ira lugar.
Punong Amihan, waray na kita nadadakop nga isda dinhe ha aton kadagatan. Ano na an aton bubuhaton?” pakiana han mga tawo kan Amihan.
Naghuna-huna hin hilarum hi Amihan.
Palawod kamo ha Timog nga dapit han aton kadagatan. Didto kamo pangisda.
Magkaada unta kamo hin damo nga dakop.”
Ginsunod nira hi Amihan. Sakay hira han ira baluto, nagpalawod hira ha Timog nga dapit.
“Hala! Kadamo han aton nadakop nga isda. Sigurado nga malilipay ini hi Amihan!”
Mas maupay kun makakakadto kita ha mas haruharayo. Sigurado nga mas durudamo an aton madadakop,” sugad han sering han usa.
Amo an ira ginbuhat. Dara han ira duro nga kaipa waray hira pakasabot nga nakasulod na hira han sakop nga kadagatan ni Habagat.
“Mas maupay nga umuli na kita. Deri na ini sakop han aton punuan nga hi Amihan. Dagmit! Balik na kita,” guliat han pinakalagas nga mangirisda.
Pero urhi na nga nahisabtan nira ini. Nahikit-an na hira han mga tawo ni
Habagat. Ngan dayon la hira iginsumat ha ira punuan.
“Mga waray respeto! Deri ako marururyag nga basta la na makakasulod hira ha aton ginsasakupan. Deri hira puwede manginlabot han aton gintatagiyahan!” isog ni Habagat.
Ig-andam an barko ngan mga armas! Ngatanan nga magkusog nga mandirigma, pagandam. Igtututdo naton kan Amihan ang pulong nga pagrespetar!
Ngan nag-andam an hukbo nga pandigma ni Habagat. Lumabay an pira kaadlaw, nasiplatan ni Amihan an barko nga pandigma ni Habagat na tiharani na ha ira isla. Dayon niya gintirok ngan ginpasakay ang iya hukbo ha ira baloto nga pandigma.
Gintapo nira ha butnga han kadagatan an barko ni Habagat. Ha ira pagkita, ginsulong han mga tawo ni Habagat an barko ni Amihan. Nagtikang na an aragway. Naruba an ira mga barko. Nasulod na ang tubig salit hiunong hito nalumos ang damo nga tawo. Pero nagpadayon an aragway. Ngan ha katapusan, nagkita hira Amihan ngan Habagat.
“Amihan! Waray ka batasan! Kay ano imo ginpasulod ha akon kadagatan an imo mangirisda?”
“Deri ako maaram han imo sinesiring!” baton ni Amihan.
“Deri mo ako mauuwat!” baton ni Habagat.”
Dayon la gin damba ni Habagat hi Amihan ngan ginmalakalulunod. Han kahikit-I han mga tawo ni Amihan, dayon hira gumuliat.
Punuan nga Habagat, sala namon ang nahinabo,” Han pakabati la ni Habagat, iya na unta bubul-iwan hu Amihan tigda la gindamba hiya ngan gindanas tipailarum. Pareho hira nalunod. Upod hine, pagkalunod kaupod an ira mga barko.
Paglabay han halaba nga panahon ngan may ada gumawas nga duha ng isla ha lugar kun diin nalunod an ira barko. Tikang hadto, natuod an mga tawo na an duha nga isla amo ito an duha nga higante nga punuan nga hira Amihan ngan Habagat nga gintawag nga Samar ngan Leyte.
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn